PSL เรียกร้อง Sainty ให้คืนเงินเกือบ 100 ลบ. หลังส่งมอบเรือไม่ทันกำหนด
PSL ยกเลิกสัญญาสั่งต่อเรือใหม่ 2 ฉบับสุดท้าย พร้อมเรียกร้อง Sainty ให้คืนเงินเกือบ 100 ลบ. หลังส่งมอบเรือไม่ทันกำหนด 
29 ส.ค. 2559

บริษัทพรีเซียส ชิพปิ้ง จำกัด (มหาชน) หรือ PSL ระบุว่า เมื่อวันที่ 29 ส.ค.59 บริษัทได้ยกเลิกสัญญาสั่งต่อเรือใหม่ 2 ฉบับสุดท้าย สำหรับเรือบรรทุกสินค้าแห้งเทกอง ขนาด 64,000 เดทเวทตัน จำนวน 2 ลำ สำหรับตัวเรือเหมายเลข SAM14027 และหมายเลข SAM14028B (เรือแต่ละลำ หรือ เรือทั้งสองลำ) ซึ่งได้ลงนามกับ Sainty เมื่อวันที่ 26 ก.พ.57
ทั้งนี้ สืบเนื่องจากความล่าช้าในการต่อเรือทำให้ทางอู่ต่อเรือ Sainty ไม่สามารถส่งมอบเรือทั้งสองลำภายในระยะเวลาที่กำหนดในสัญญาได้ ดังนั้น บริษัท จึงได้ใช้สิทธิตามสัญญาในการยกเลิกสัญญาทั้งสองฉบับเนื่องจากล่วงเลยกำหนดส่งมอบเรือและได้เรียกให้ Sainty คืนเงินงวดจำนวน 2.79 ล้านเหรียญสหรัฐฯ หรือประมาณ 97.65 ล้านบาท คิดจากอัตราแลกเปลี่ยน 35 บาท/1 เหรียญดอลลาร์ สำหรับเรือแต่ละลำที่ได้ชำระไปพร้อมดอกเบี้ยที่กำหนดตามสัญญา